钦定古今图书集成/明伦汇编/氏族典/第079卷 > 吴应澍
## 钦定古今图书集成/明伦汇编/氏族典/第079卷 > 吴应澍

按《黄安县志》：“应澍，闽南招抚使季子也。博学多能，以
德义为乡里所钦。兄东山，南山早逝，遗孤五人，女六
人，公抚教如己出，男为娶，女为嫁，以所置产业与己
子均分之。天历己巳，湖省平章司荐应澍德义，不求
闻达，上遣异珍库大使陶肃卿赍诏征之，不起。御书
‘西山’二字褒之。人至今称西山先生云。”